2. ભાજપ માટે યુપીમાં અગાઉ જેવી ભવ્ય જીતનું પુનરાવર્તન કરવું મુશ્કેલ સાબિત થઈ શકે છે. 2014ની લોકસભા ચૂંટણીમાં ભાજપનો 72 અને અપના દળનો એક બેઠક પર વિજય થયો હતો. જેને પગલે 80 લોકસભા બેઠકો પૈકી ભાજપ પ્લસને 73 બેઠકો મળી હી. ભાજપની જીતનો અશ્વમેઘ રથ આગળ ધપ્યો અને 2017માં વિધાનસભા ચૂંટણીમાં વધુ એક વખત 403 બેઠકોમાંથી 312 પર જીત સાથે ભગવો લહેરાવ્યો હતો. હવે સંજોગો બદલાયા છે. 73 લોકસભા બેઠકો પૈકી 3 ભાજપના હાથમાં સરકી ગઈ છે. પેટાચૂંટણીમાં સંયુક્ત વિપક્ષનો સ્ટ્રાઈક રેટ 100 ટકા છે. આ સ્થિતિ 2019માં રહી તો ભાજપ માટે યુપીની જીતનું પુનરાવર્તન કરવું મુશ્કેલ પુરવાર થશે.